b'\n_START_ARTICLE_\nNichi Vendola\n_START_SECTION_\nBiografia\n_START_PARAGRAPH_\nLa infantesa la va viure a Terlizzi, municipi metropolit\xc3\xa0 de Bari (Pulla). va comen\xc3\xa7ar a militar a la Federaci\xc3\xb3 de Joves Comunistes amb catorze anys. Va estudiar Filosofia i lletres a la Universitat de Bari on es va llicenciar amb una tesi sobre el poeta i director de cinema Pier Paolo Pasolini. Va treballar com a periodista del diari comunista L\'Unit\xc3\xa0 i va ser activista destacat de l\'organitzaci\xc3\xb3 LGTB Arcigay._NEWLINE_En el debat de l\'eurocomunisme va ser un dels membres del Secretariat Nacional del Partit Comunista Itali\xc3\xa0 (PCI) que es va oposar a la dissoluci\xc3\xb3 del partit proposada (1991) per Achille Occhetto i es va unir al Partit de la Refundaci\xc3\xb3 Comunista (fundador de Refundaci\xc3\xb3 Comunista)_NEWLINE_El 1992 va ser elegit membre de la Cambra de Diputats, un lloc que va ocupar fins a 2005 quan va dimitir  fer-se c\xc3\xa0rrec de la Presid\xc3\xa8ncia de la Regi\xc3\xb3 de Pulla. Va ser membre de la Comissi\xc3\xb3 Antim\xc3\xa0fia italiana i va destacar per la seva forta oposici\xc3\xb3 a la m\xc3\xa0fia i el crim organitzat._NEWLINE_El 2005 va guanyar la candidatura a la Presid\xc3\xa8ncia de la Regi\xc3\xb3 de Pulla per la coalici\xc3\xb3 d\'esquerres l\'esquerra L\'Unione. Va guanyar les prim\xc3\xa0ries a Francesco Boccia, contra els pron\xc3\xb2stics dels sectors m\xc3\xa9s moderats que consideraven impossible que un comunista i homosexual pogu\xc3\xa9s ser elegit president d\'una regi\xc3\xb3 del sud d\'It\xc3\xa0lia considerada molt conservadora i cat\xc3\xb2lica. [1] Vendola, per\xc3\xb2, es declara com "creient" (en la l\xc3\xadnia de Pax Christi) i assegura que "el llibre m\xc3\xa9s important per a un comunista com jo, \xc3\xa9s la B\xc3\xadblia"._NEWLINE_En les eleccions regionals de Pulla, de l\'abril de 2005,  va derrotar per estret marge el president sortint, Raffaele Fitto, candidat de la Casa de les Llibertats, convertint-se aix\xc3\xad en el primer membre de Refundaci\xc3\xb3 Comunista que accedia a la presid\xc3\xa8ncia d\'una de les regions italianes._NEWLINE_Vendola \xc3\xa9s tamb\xc3\xa9 un poeta: alguns dels seus poemes han estat recollits al llibre "L\'ultimo mare". La seva figura ha inspirat la pel\xc2\xb7l\xc3\xadcula biogr\xc3\xa0fica "Nichi".\n_START_SECTION_\nVendola i Sinistra Ecologia Libert\xc3\xa0 (SEL)\n_START_PARAGRAPH_\nNichi Vendola va ser un dels dos principals candidats que van conc\xc3\xb3rrer a la presid\xc3\xa8ncia de Refundaci\xc3\xb3 Comunista, en el congr\xc3\xa9s de juliol de 2008, per\xc3\xb2 va perdre davant d\'una alian\xc3\xa7a encap\xc3\xa7alada per l\'altre candidat destacat, Paolo Ferrero, exministre en el darrer gabinet de Prodi. Despr\xc3\xa9s de la derrota, els partidaris de Vendola van renunciar a totes les posicions executives al partit. _NEWLINE_El 24 de gener de 2009, a Chianciano Terme, va fundar el nou partit Movimento per la Sinistra (MpS). A les eleccions  europees del 2009, el MpS es va presentar conjuntament amb Sinistra Democratica, els Verds, el Partit Socialista i Unire la Sinistra a la coalici\xc3\xb3 Sinistra e libert\xc3\xa0. El desembre de 2009 la coalici\xc3\xb3 es va transformar en Sinistra Ecologia Libert\xc3\xa0 (SEL) i Vendola es va convertir en el primer l\xc3\xadder del partit. _NEWLINE_A finals de 2009 la seva candidatura per a la reelecci\xc3\xb3 a la presid\xc3\xa8ncia de la Regi\xc3\xb3 de Pulla va ser discutida pels seus aliats de centreesquerra del Partito Democratico, que li va demanar la ren\xc3\xbancia per tal de facilitar l\'elecci\xc3\xb3 d\'un candidat que pogu\xc3\xa9s aglutinar m\xc3\xa9s espectre pol\xc3\xadtic. Vendola es va negar a dimitir i es va obrir un debat intern que van concloure amb una votaci\xc3\xb3 amb Francesco Boccia. Vendola va guanyar amb m\xc3\xa9s del 67% dels vots que el van ratificar com a l\xc3\xadder de la coalici\xc3\xb3 de centreesquerra, i va derrotar al candidat de centredreta Rocco Palese per un ampli marge._NEWLINE_Al juliol de 2010, durant el congr\xc3\xa9s general de les anomenades "f\xc3\xa0briques de Nichi", Nichi Vendola va anunciar la seva candidatura per a les eleccions prim\xc3\xa0ries de la centreesquerra, que se celebraran el 2012 per designar qui s\'hagi d\'enfrontar a Silvio Berlusconi a les eleccions generals 2013. Despr\xc3\xa9s de l\'anunci de la seva candidatura, el Partit Dem\xc3\xb2crata q\xc3\xbcestiona fortament la seva candidatura, les enquestes s\xc3\xb3n favorables a Vendola tant en l\'enfrontament amb Pierluigi Bersani, secretari del Partito Democratico, com contra Silvio Berlusconi, actual primer ministre._NEWLINE_En el primer congr\xc3\xa9s d\'Esquerra Ecologia i Llibertat, que es va celebrar l\'octubre de 2010, al Teatre Saschall de Flor\xc3\xa8ncia, Vendola va ser escollit per unanimitat dels 1.500 delegats del partit.'